Петко Р. Славейков
Магаре и вран

chitanka.info

Някое наранено на гърба магаре пасяло на една ливада. Една врана кацнала на гърба му, та кълвала и разчовърквала раната му. Магарето от болест ревало и скачало, стопанинът отстрана гледал това и ся смеял, а някой вълк, що са намерил татък близо, та видял това, рекъл: „Злочести ми, само да ся явим пред магарето и ся впущат да ни гонят, а на враната ся и подсмиват.“

Злотворниците ся познават, щом ся появят.

Ползван източник: Петко Р. Славейков, „Съчинения“, т. 4, „Български писател“, С. 1979.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.